CELEX: 32009R0689
Language: da
Date: 2009-07-29 00:00:00
Title: Kommissionens forordning (EF) nr. 689/2009 af 29 juli 2009 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea

31.7.2009   
            
            
               DA
            
            
               Den Europæiske Unions Tidende
            
            
               L 199/3
            
         
      KOMMISSIONENS FORORDNING (EF) Nr. 689/2009
   af 29 juli 2009
   om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 329/2007 (1), særlig artikel 13, litra a) og d), og
   ud fra følgende betragtninger:
   
               (1)
            
            
               Bilag I til forordning (EF) nr. 329/2007 indeholder en liste over produkter, der har dobbelt anvendelse som defineret i forordning (EF) nr. 1334/2000 af juni 2000 om en fællesskabsordning for kontrol med udførslen af produkter og teknologi med dobbelt anvendelse (2), og som kan bidrage til Nordkoreas programmer vedrørende nukleare våben, andre masseødelæggelsesvåben eller balistiske missiler, som fastlagt af Sanktionskomitéen eller FN's Sikkerhedsråd, og over for hvilke forbuddene i artikel 2, stk. 1 og 3, i forordning (EF) nr. 329/2007 bør gælde.
            
         
               (2)
            
            
               Den 16. juli 2009 besluttede Sanktionskomitéen, at visse varer skulle omfattes af disse forbud. Bilag I til forordning (EF) nr. 329/2007 bør derfor suppleres.
            
         
               (3)
            
            
               Ifølge artikel 6 i forordning (EF) nr. 329/2007 skal bilag IV til forordningen indeholde en liste over alle de personer, enheder og organer, som Sanktionskomitéen eller FN's Sikkerhedsråd har udpeget, og hvis pengemidler og økonomiske ressourcer skal indefryses.
            
         
               (4)
            
            
               Sanktionskomitéen besluttede den 16. juli 2009, at visse fysiske og juridiske personer, enheder og organer skulle være omfattet af indefrysningen af pengemidler og økonomiske ressourcer.
            
         
               (5)
            
            
               Bilag IV bør derfor ændres i overensstemmelse hermed.
            
         
               (6)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         UDSTEDT FØLGENDE FORORDNING:
   Artikel 1
   Bilag I og IV til forordning (EF) nr. 329/2007 ændres som anført i bilag I og II til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2009.
      
         
            På Kommissionens vegne
         
         Eneko LANDÁBURU
         
         
            Generaldirektør for eksterne forbindelser
         
      
   
   
      (1)  EUT L 88 af 29.3.2007, s. 1.
   
      (2)  EFT L 159 af 30.6.2000, s. 1.
   
      BILAG I
      I bilag I til forordning (EF) nr. 329/2007 foretages følgende ændringer:
      I listen »1.1 Materialer, kemiske stoffer, »mikroorganismer« og »toksiner« «, del 1.1A Produkter, indsættes følgende punkter:
      
         
                     »I.1A.058
                  
                  
                     —
                  
                  
                     Grafit, udover hvad, der er specificeret i I.0A.012 og I.1A.028, som følger:
                     Grafit, der er fremstillet til eller specificeret til brug i elektriske udladningsmaskiner (EDM)
                  
               
                     I.1A.059
                  
                  
                     —
                  
                  
                     »Fiber- eller trådmateriale«, udover hvad, der er specificeret i I.1A.024 og I.1A.034, som følger:
                     Para-aramid »fiber- eller trådmateriale« (Kevlar® og andet Kevlar®-lignende)«
                  
               
   
   
      BILAG II
      I bilag IV til forordning (EF) nr. 329/2007 foretages følgende ændringer:
      
                  1)
               
               
                  Følgende punkter indsættes under overskriften »Fysiske personer«:
                  
                              a)
                           
                           
                              
                                 Han Yu-ro. Stilling: Direktør for Korea Ryongaksan General Trading Corporation. Andre oplysninger: involveret i Den Demokratiske Folkerepublik Koreas program for ballistiske missiler.
                           
                        
                              b)
                           
                           
                              
                                 Hwang Sok-hwa. Stilling: Direktør for General Bureau of Atomic Energy (GBAE). Andre oplysninger: involveret i Den Demokratiske Folkerepublik Koreas nuklearprogram som chef for Scientific Guidance Bureau i GBAE, har arbejdet i den videnskabelige komité i Joint Institute for Nuclear Research.
                           
                        
                              c)
                           
                           
                              
                                 Ri Hong-sop. Fødselsår: 1940. Stilling: tidligere direktør for Yongbyon Nuclear Research Centre. Andre oplysninger: har haft ansvar for tre anlæg, som hjælper med produktionen af plutonium til våbenbrug: brændstofsanlæg, kernereaktor og oparbejdningsanlæg.
                           
                        
                              d)
                           
                           
                              
                                 Ri Je-son (alias Ri Che-son). Fødselsår: 1938. Stilling: Direktør for General Bureau of Atomic Energy (GBAE), som er det ledende kontor med ansvar for Den Demokratiske Folkerepublik Koreas nuklearprogram. Andre oplysninger: står for adskillige nukleare tiltag, herunder GBAE’s ledelse af Yongbyon Nuclear Research Centre og Namchongang Trading Corporation.
                           
                        
                              e)
                           
                           
                              
                                 Yun Ho-jin (alias Yun Ho-chin). Fødselsdato: 13.10.1944. Stilling: Direktør for Namchongang Trading Corporation. Andre oplysninger: fører tilsyn med import af produkter, der er nødvendige for programmet for uranberigelse.
                           
                        
            
                  2)
               
               
                  Følgende punkter indsættes under overskriften »Juridiske personer, enheder og organer«:
                  
                              a)
                           
                           
                              General Bureau of Atomic Energy (GBAE) (alias General Department of Atomic Energy (GDAE)) Adresse: Haeudong, Pyongchen District, Pyongyang, Den Demokratiske Folkerepublik Korea. Andre oplysninger: GBAE er ansvarlig for Den Demokratiske Folkerepublik Koreas nuklearprogram, som omfatter Yongbyon Nuclear Research Centre og dets 5 MWe (25 MWt) forskningsreaktor til fremstilling af plutonium, samt dets brændstofproduktion og oparbejdningsanlæg. GBAE har holdt nuklearrelaterede møder og drøftelser med Den internationale Atomenergiorganisation. GBAE er den øverste statslige myndighed i Den Demokratiske Folkerepublik Korea med ansvar for nuklearprogrammer, herunder driften af Yongbyon Nuclear Research Centre.
                           
                        
                              b)
                           
                           
                              Hong Kong Electronics (alias Hong Kong Electronics Kish Co.). Adresse: Sanaee St., Kish Island, Iran. Andre oplysninger: a) ejet eller kontrolleret af, eller handler eller påstås at handle på vegne af Tanchon Commercial Bank og KOMID; b) Hong Kong Electronics har overført millioner af dollar til spredningsrelaterede formål på vegne af Tanchon Commercial Bank og KOMID (begge udpeget af FN's sanktionskomité i april 2009) siden 2007. Hong Kong Electronics har været med til få overført penge fra Iran til Den Demokratiske Folkerepublik Korea på vegne af KOMID.
                           
                        
                              c)
                           
                           
                              Korea Hyoksin Trading Corporation (alias Korea Hyoksin Export And Import Corporation). Adresse: Rakwon-dong, Pothonggang District, Pyongyang, Den Demokratiske Folkerepublik Korea. Andre oplysninger: a) ligger i Pyongyang, Den Demokratiske Folkerepublik Korea; b) et selskab i Den Demokratiske Folkerepublik Korea, som er underlagt Korea Ryonbong General Corporation (udpeget af FN's Sanktionskomité i april 2009) og er involveret i udviklingen af masseødelæggelsesvåben.
                           
                        
                              d)
                           
                           
                              Korean Tangun Trading Corporation. Andre oplysninger: a) ligger i Pyongyang, Den Demokratiske Folkerepublik Korea; b) Korea Tangun Trading Corporation er underlagt Den Demokratiske Folkerepublik Koreas Second Academy of Natural Sciences og er hovedsagelig ansvarlig for indkøb af varer og teknologi, som skal støtte Den Demokratiske Folkerepublik Koreas forsvarsforskning og udviklingsprogrammer, herunder, men ikke kun, masseødelæggelsesvåben og programmer for fremføringsmidler, herunder materialer, der kontrolleres eller er forbudte i henhold til relevante multilaterale kontrolordninger.
                           
                        
                              e)
                           
                           
                              Namchongang Trading Corporation (alias a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation). Andre oplysninger: a) ligger i Pyongyang, Den Demokratiske Folkerepublik Korea; b) Namchongang er et handelsselskab i Den Demokratiske Folkerepublik Korea, som er underlagt General Bureau of Atomic Energy (GBAE). Namchongang har været involveret i indkøb af vakuumpumper af japansk oprindelse, som blev identificeret på et nukleart anlæg i Den Demokratiske Folkerepublik Korea, samt i nuklearrelaterede indkøb med tilknytning til en tysk person. Det har også være involveret i indkøb af aluminiumrør og andet udstyr, der er særligt egnet til et uranberigelsesprogram fra slutningen af 1990'erne. Dets repræsentant er en tidligere diplomat, som arbejdede som Den Demokratiske Folkerepublik Koreas repræsentant ved Den Internationale Atomenergiorganisations (IAEA) inspektion af Yongbyon-nuklearanlægget i 2007. Namchongangs spredningsaktiviteter vækker stor bekymring i betragtning af Den Demokratiske Folkerepublik Koreas tidligere spredningsaktiviteter.